**С Т А Т У Т  
за присъждане отличието „Заслужил лекар (Медицински колектив) на Община Шумен”**

**/Приет с Решение № 266 по Протокол № 12 от 29.09.2016 г. на Общински съвет Шумен/**

**I. ОБЩИ ПОЛОЖЕНИЯ:**

Отличието „Заслужил лекар (медицински колектив) на община Шумен” се присъжда ежегодно по повод Деня на българския лечител Св. Иван Рилски - 19 октомври. Представлява статуетка с лика на светеца и диплом. Връчва се на специална церемония. Имената на удостоените се вписват в Почетната книга на общината.

**II. КРИТЕРИИ ЗА НОМИНИРАНЕ:**

1. Да имат признанието на обществеността и пациентските организации.

2. Да прилагат иновации за по-добро обслужване на пациентите.

3. Да е извършвал активни конкретни действия за защита на професионалните права и интереси на лекарите.

4. Да имат съсловно признание.

5. Да имат доказан принос за медицинската наука и практика - присъдени научни титли, научни публикации, въведени нови методи на лечение и др.

6. Да има активна гражданска позиция за повишаване на авторитета на лекарската професия.

7. Да няма наложени административни и етично - съсловни наказания.

8. Имат право да бъдат номинирани лекари - физически лица и медицински колектив.

**III. КОМИСИЯ ПО НОМИНАЦИИТЕ:**

1. Комисия провежда селекция на номинираните за отличието „Заслужил лекар (медицински колектив) на Община Шумен”.

2. Комисията се състои от девет членове:

• Зам. кмет по СПЗ в община Шумен.

• Председателя на Комисията по ЗСП в ОбС.

• Ръководителите на:

- „МБАЛ - Шумен“ АД

- „КОЦ - Шумен“ ЕООД

- Държавна психиатрична болница - Царев брод

- "ДКЦ І - Шумен" ЕООД

- БЛС - Шумен

- Районна здравна инспекция - гр. Шумен

- РЗОК - гр. Шумен

3. Председател на комисията е зам. кметът по СПЗ в община Шумен.

4. Предложения за номинации се подават към зам. кмета по СПЗ до 15 септември всяка година.

5. Комисията взема решение след явно гласуване с мнозинство повече от половината от всички нейни членове.

6. Кметът предлага на Общинския съвет един кандидат, определен от комисията.

7. Общинският съвет определя носителя на отличието „Заслужил лекар (медицински колектив) на община Шумен“ след явно гласуване с обикновено мнозинство.

**IV. ПРЕХОДНИ РАЗПОРЕДБИ:**

Настоящият статут влиза в сила на следващия ден след публикуването му в местен ежедневник.